📚کتێب: #فەرهەنگی ڕیشەی وشەی کوردی💎مژار:#وشە📝نووسەر:#عەلی_ نانەوازادە▫️"فەرهەنگی ڕیشەی وشەی کوردیی" فه‌رهه‌نگێکی ڕیشه‌ناسانه‌یه که له لایه‌ن مامۆستا #عه‌لی_نانه‌وازاده، وه‌رگێڕ و فه‌رهه‌نگنووسی به‌توانای کورد بڵاوکراوه‌ته‌وه. چاپ و وه‌شانی ئه‌م فه‌رهه‌نگه له ساڵی۲۰۱۷ی زایینی ده‌ستی پێکردووه و تا ساڵی ۲۰۲۱، پێنج به‌رگی له ڕۆژه‌ڤی فه‌رهه‌نگنووسیی کوردیدا دره‌وشاوه‌ته‌وه. به‌رگی شه‌شه‌می ئه‌م فه‌رهه‌نگه بڕیاره هاوکات له‌گه‌ڵ ئاهه‌نگی نه‌ورۆزی ۲۰۲۲ وه‌کوو پێشکه‌شییه‌ک بۆ هه‌موو هۆگرانی زمان و فه‌رهه‌نگی کوردی بێته ڕووپه‌ڕی کتێب و چاپ و بڵاو بکرێته‌وه. ڕیشه‌ناسی(etymology) و فه‌رهه‌نگی ڕیشه‌ناسانه بوارێکی گرنگی زمانناسییه که له به‌ستێنی زمانه‌وانیی کوردیدا، ته‌مه‌نێکی کورتی هه‌یه و که‌متر له به‌شه‌کانی تر ئاوڕی لێ دراوه‌ته‌وه. پاش هه‌ندێ هه‌وڵی سه‌ره‌تایی له‌م بواره‌دا "فەرهەنگی ڕیشەی وشەی کوردیی" یه‌که‌مین هه‌وڵی چڕوپڕ و تۆکمه‌یه که به ڕه‌چاوکردنی چوارچێوه و میتۆدی زانستی له بنه‌چه‌ی وشه‌ی کوردیی کۆڵیوه‌ته‌وه و ڕه‌چه‌ڵه‌کناسییه‌کی زمانه‌وانیی به‌پێی زمانناسیی مێژوویی به‌رهه‌م هێناوه.